cyanic-selkie/wikianc huggingface dataset:
বাংলাদেশের ব্যান্ড
বাংলাদেশ আমল
স্বাধীনতার পরে ১৯৭২ সালে প্রতিষ্ঠিত হয় আগলি ফেসেস ও আন্ডার গ্রাউন্ড পিস লাভারস নামের দুটি ব্যান্ড। বিতর্ক আছে স্বাধীনতার পর জন্ম নেওয়া প্রথম ব্যান্ড নিয়ে। কারও কারও মতে, 'আন্ডার গ্রাউন্ড পিস লাভারস' স্বাধীনতা-পরবর্তী প্রথম ব্যান্ড। দেশের প্রথম ব্যান্ড বিতর্কের পর, স্বাধীনতা-পরবর্তী প্রথম ব্যান্ড বিতর্কের এ ব্যান্ডটির উদ্যোক্তা ওমর খালেদ রুমী। ব্যান্ডে তার সঙ্গী ছিলেন সালাউদ্দিন, সাজ্জাদসহ আরও বেশ ক'জন। অধিকসংখ্যকের মতের ভিত্তিতে আগলি ফেসেস ব্যান্ডকেই প্রথম ব্যান্ড ধরা হয়েছে। এটি গঠন করেছিলেন ল্যারী, সাকী, কামাল ও রেজা নামের চার তরুণ। স্বাধীনতা-পরবর্তী প্রথম ব্যান্ডের স্বীকৃতি না পেলেও প্রথম কনসার্ট আয়োজন করে আন্ডার গ্রাউন্ড পিস লাভারস। ১৯৭২ সালে ইঞ্জিনিয়ারিং ইনস্টিটিউশনে ব্যান্ডটি প্রথম টিকিট কনসার্ট করে। ১৯৭২-৭৩ সালের আগ পর্যন্ত ব্যান্ডগুলো ইংরেজি গান পরিবেশন করত। বাংলা গানে আগ্রহী হয়ে ফেরদৌস ওয়াহিদ ও ফিরোজ সাঁইসহ কয়েকজন বন্ধু মিলে গঠন করেন 'স্পন্দন' নামের একটি ব্যান্ড। ব্যান্ডের 'এমন একটা মা দে না' গানের সুবাদে তুমুল জনপ্রিয় হয় ব্যান্ডটি। এ সময় উচ্চারণ ব্যান্ড নিয়ে আবির্ভাব ঘটে পরবর্তীকালের গুরু খেতাব পাওয়া শিল্পী আজম খানের। 'ঋষিজ শিল্পীগোষ্ঠী' নিয়ে আসেন ফকির আলমগীর। ১৯৭৩-৭৪ সালে ফেরদৌস ওয়াহিদের গানের পাশাপাশি আজম খানের 'রেলাইনের ঐ বস্তিতে', 'ওরে সালেকা ওরে মালেকা', 'আলাল ও দুলাল'; ফিরোজ সাঁইর 'ইশকুল খুইলাছে রে মওলা' এবং ফকির আলমগীরের 'ও সখিনা' গানগুলো সারা বাংলায় আলোড়ন তোলে। পরবর্তীকালে এ চার শিল্পীর সঙ্গে পিলু মমতাজ যোগ দেন এবং পাঁচপীর নাম নিয়ে উচ্চারণ ব্যান্ডের সঙ্গে তারা পারফর্ম করতে থাকেন। কিন্তু পঞ্চশিল্পীর কাউকেই ব্যান্ড নিয়ে খুব বেশিদূর এগিয়ে যেতে দেখা যায়নি। এককভাবে পরিচিতি গড়তেই তাদের আগ্রহী দেখা গেছে। এরপরে আগমন ঘটে পপ রক ব্যান্ডগুলোর। সোলস [১৯৭৩], ফিডব্যাক টুয়েন্টিথ সেঞ্চুরি [১৯৭৬], বালার্ক [১৯৭৬], অ্যাবনরমাল থ্রি প্লাস [১৯৭৬], মাইলস [১৯৭৯]-এর মতো ব্যান্ডগুলো বাংলা গানে পাশ্চাত্যের ছোঁয়া নতুন রূপরেখা তৈরি করে। ১৯৭২ সালের সুরেলা সঙ্গীত দল বিবর্তিত হয়ে গঠন করা সোলস বাংলাদেশের সবচেয়ে দীর্ঘায়ু ব্যান্ড। মন শুধু মন ছুঁয়েছে, আগের জনম, এ এমন পরিচয়, কেন এই নিঃসঙ্গতা, চায়ের কাপে পরিচয় ইত্যাদি অসংখ্য জনপ্রিয় গান এ ব্যান্ডকে আজও সজীব রেখেছে। আশির দশকে বালর্ক ছেড়ে হ্যাপী আখন্দ, ইমতিয়াক, কামাল, ল্যারীর প্রতিষ্ঠা করা ব্যান্ড মাইলসে যোগ দেন হামিন ও শাফিন আহমেদের মতো সেকাল-একালের জনপ্রিয় শিল্পীদ্বয়। এ সময়ে মানাম, জুয়েল ও তূর্যকে সাথী করে হামিন ও শাফিন রচনা করেছেন জনপ্রিয় তার নতুন ইতিহাস। ফিরিয়ে দাও, চাঁদ তারা সূর্য, জ্বালা জ্বালা, কি জাদু, ধিকি ধিকি আগুন জ্বলেসহ অজস্র জনপ্রিয় গানে সমৃদ্ধ ব্যান্ড মাইলস। ১৯৭৬ সালের 'ফিডব্যাক টুয়েন্টিথ সেঞ্চুরি' কালের হাওয়া রূপান্তরিত হয়ে দেশের শীর্ষস্থানীয় জনপ্রিয় ব্যান্ড 'ফিডব্যাক'-এ। মেলা, মৌসুমী, চিঠি, পালকী, দেহঘড়ির মতো আকাশচুম্বী জনপ্রিয় গান নিয়ে দীর্ঘ পথ মাড়িয়েছে ফিডব্যাক। ১৯৮৪ সালে মেটাল গান নিয়ে শ্রোতার মধ্যে আসে ওয়েভস। কিন্তু একই সময়ে স্কুলপড়ূয়া সঞ্জয়, বাবনা, টিপু, রাসেল, কমলের মতো জন্ম নেওয়া ব্যান্ড 'ওয়ারফেইজ' সময়ের ব্যবধানে হয়ে ওঠে সবচেয়ে জনপ্রিয় হেভি মেটাল ব্যান্ড। অবাক ভালোবাসা, জীবনধারা, একটি ছেলে, সময়, অসামাজিকসহ অসংখ্য জনপ্রিয় মেটাল ও হার্ডরক গানের স্রষ্টা ওয়ারফেইজ।
বর্তমান সময়
এ সময়েই উইনিং, আর্টসেল, অর্থহীন,অবসকিওর, প্রমিথিউস, চিরকুট, ফিলিংস, আর্ক, চাইম, ডিফরেন্ট টাচ, সিম্ফনি, তির্যক, পেপার রাইম, এলআরবি, বাংলা, দলছুট, শিরোনামহীন, রেনেসাঁ, দ্য কিট, অরবিট, ফেইথ, রকস্ট্রাটা, ইন ঢাকা, সাডেন ও নোভার মতো জনপ্রিয় ব্যান্ডগুলোর জন্ম। নব্বই দশকের সবচেয়ে জনপ্রিয় ব্যান্ড এলআরবি সেই তুমি, রূপালি গিটার, সাড়ে তিন হাত মাটি, ফেরারি মন, এখন অনেক রাতসহ অজস্র গান নিয়ে দেশজুড়ে আলোড়ন সৃষ্টি করে। অন্যদিকে ফিলিংস (পরবর্তীকালে নগরবাউল) ব্যান্ড পথ, জেল থেকে বলছি, তারায় তারায়, যাত্রা, দুষ্টু ছেলের দল, বিজলী ইত্যাদি গান নিয়ে দর্শক মাতিয়েছে। আর্ক_ একাকী, সুইটি, প্রেম তুমি; দলছুট_ বাজি, তোমাকেই বলে দেব, ফিরে পেতে চাই; উইনিং_ সোনার মেয়ে, ইচ্ছে করেসহ আরও অনেক গান নিয়ে শ্রোতার মনোযোগ কাড়ে।
ক্যোনিগসেগ
ক্যোনিগসেগ অটোমোটিভ (সুইডিশ ভাষায়: ˈkøːnɪɡsɛɡ) একটি সুইডিশ মোটরগাড়ি নির্মাতা কোম্পানি। কোম্পানিটি উন্নতমানের স্পোর্টস গাড়ি তৈরি করে। ২০০৯ এর মার্চে ফোর্বস ক্যোনিগসেগের CCXR মডেলের গাড়িকে ইতিহাসের সবচেয়ে সুন্দর দশটি গাড়ির মধ্যে একটি বলে স্বীকৃতি দেয়।
ইতিহাস
২০০৬ সালে ক্যোনিগসেগ CCX নামের গাড়ি তৈরি শুরু করে। এটির ইঞ্জিন কোনিগসেগের কারখানায় কেবল ঐ গাড়ির জন্যই বিশেষভাবে তৈরি করা হয়। গাড়িটি বেশিরভাগ দেশেই আইনগতভাবে রাস্তায় চলার উপযোগী। সুপারগাড়ি নির্মাণ ছাড়াও কোনিগসেগ পরিবেশবান্ধব প্রযুক্তি উন্নয়নে কাজ করে। এক্ষেত্রে কোম্পানিটির প্রথম প্রয়াস CCXR মডেলের গাড়ি। বর্তমানে ক্যোনিগসেগ Agera-R মডেলের গাড়ি তৈরি করছে। ইলেকট্রনিক গাড়ি তৈরিতেও কোনিগসেগ কাজ করছে। ২০১০ এর ডিসেম্বরে ক্যোনিগসেগ Agera বিবিসি টপ গিয়ার হাইপারকার অফ দ্য ইয়ার এ্যাওয়ার্ড অর্জন করে।
ক্রিশ্চিয়ান ফন ক্যোনিগসেগ ক্যোনিগসেগের প্রাথমিক ডিজাইন করেন। তিনি তাঁর স্কেচ ইন্ডাস্ট্রিয়াল ডিজাইনার ডেভিড ক্র্যাফোর্ড এর কাছে নিয়ে যান। ডেভিড ডিজাইনটার তৈরি করে তা নিরোক্ষা করেন। এই মডেলটা পরবর্তিতে বড় আকারে তৈরি করা হয় এবং এর অনুসরণেই ক্যোনিগসেগের প্রথম গাড়ি ১৯৯৬ সালে নির্মিত হয়। পরের বছরগুলিতে এই ডিজাইনটির উপর ব্যাপক গবেষণা করা হয় এবং এর উপর ভিত্তি করে আরো কয়েকটি ডিজাইন প্রস্তুত করা হয়।
ক্রিশ্চিয়ান ফন ক্যোনিগসেগ নরওয়েতে নির্মিত পিঞ্চক্লিফ গ্র্যান্ড প্রিক্স নামের একটি অ্যানিমেশন চলচ্চিত্র দেখে সর্বপ্রথম গাড়ি তৈরির ব্যাপারে উৎসাহী হন। তিনি ২৫ বছর বয়সে তাঁর প্রথম ব্যবসারিক উদ্যোগ গ্রহণ করেন। তিনি অ্যালপ্রাজ নামের একটি কোম্পানি প্রতিষ্ঠা করেন স্টকহোমে। এই কোম্পানি ইউরোপ থেকে উন্নয়নশীল দেশগুলিতে খাদ্য রপ্তানি করত। এই ব্যবসার মাধ্যমে প্রাপ্ত অর্থ দিয়ে তিনি ক্যোনিগসে অটোমোটিভ প্রতিষ্ঠা করেন। প্রতিষ্ঠাকালীন সময়ে ক্যোনিগসেগ কোম্পানি সুইডেনের ওলোফস্ট্রম শহরে ছিল। ১৯৯৭ সালে কোম্পানির আরো বেশি স্থান ও সুযোগ-সুবিধা দরকার হওয়ায় তিনি একে অ্যাঙেলহোমের কাছে স্থানান্তরিত করেন। ২০০৩ এর ২২ ফেব্রুয়ারি এই কোম্পানির একটি কারখানায় আগুন লাগে এবং সেটি ক্ষতিওগ্রস্থ হয়। ২০০৩ এর পরে যুদ্ধবিমান হ্যাঙ্গার এবং একটি অফিসকে ক্যোনিগসেগ কোম্পানির কারখানায় রুপান্তরি করা হয়। অ্যাঙেলহোম বিমানবন্দরের কাছে হওয়ায় গ্রাহকরা বিমানবন্দরে নেমেই কোনিগসেগ কারখানায় আসতে পারেন। বিমানবন্দরের মিলিটারি রানওয়ে ক্যোনিগসেগের প্রস্তুতকৃত গাড়ি পরীক্ষামূলকভাবে চালিয়ে দেখা হয়।
মডেল
১৯৯৬ সালে ক্যোনিগসেগ CC মডেলের একটি গাড়ি তৈরি করে। এটিই ক্যোনিগসেগের প্রথম তৈরি গাড়ী। এই গাড়িটি পুরো দেহ কার্বন ফাইবারে তৈরি। ২০০০ সালের প্যারিস মটোর শ-তে প্রথম এই গাড়ি প্রদর্শিত হয়। ২০০২ সালে জেনেভা অটো শ-তে ক্যোনিগসে লাল রঙের CC8S মডেলের একটি গাড়ি বিক্রি করে। ঐবছরে আরো চারটি গাড়ি তৈরি করে কোনিগসেগ। এশিয়াতে ক্যোনিগসেগ স্থাপিত হয় ২০০২ সালে এবং ঐবছর সিউল অটো শো-তে ক্যোনিগসেগের গাড়ি প্রদর্শিত হয়। ২০০৪ সালে জেনেভা অটো শ-তে কোনিগসেগ তাঁর CCR মডেলের গাড়ি প্রদর্শন করে। এখন পর্যন্ত এই মডেলের মাত্র ১৪টি গাড়ি তৈরি হয়েছে।
২০০৬ সালে ক্যোনিগসেগ CCX মডেলের গাড়ি তৈরি করে। এটি বিশ্বের প্রায় সব দেশের রাস্তায় চলার উপযোগী গাড়ির নিয়মনীতি মেনে তৈরি করা হয়। ফলে নিরাপত্তা ও বিভিন্ন দেশের নির্ধারিত মান অর্জনের জন্যে এই গাড়িটিকে বহু পরীক্ষার মধ্যে দিয়ে যেতে হয়। ক্যোনিগসেগ এই গাড়ির জন্য তাদের নিজস্ব ইঞ্জিন বিশেষভাবে তৈরি করে। ২০০৭ সালে ক্যোনিগসেগ CCX মডেলের উন্নত সংস্করণ CCXR তৈরি করে। এর বিশেষত্ব হল এই গাড়িটি জীবাশ্ম জ্বালানি দিয়ে চলে। এটি এমনভাবে প্রস্তুত করা হয় যাতে এটি সাধারণ গ্যাস এবং ইথানল, বা উভয়ের মিশ্রণে চলতে পারে। বর্তমানে প্রচলিত অন্যান্য জ্বালানির তুলনায় ইথানল উচ্চমানের অক্টেন রেটিংবিশিষ্ট এবং ইঞ্জিনে এটি কম তাপ সৃষ্টি করে; ফলে ইঞ্জিনের দক্ষতা বৃদ্ধি পায়।
টুসন
টুসন (Tucson) মার্কিন যুক্তরাষ্ট্রের অ্যারিজোনা অঙ্গরাজ্যের একটি শহর, যেখানে আরিজোনা বিশ্ববিদ্যালয় অবস্থিত। ২০১০ সালের জরিপে জনসংখ্যা ৫,২০,১১৬ জন এবং ২০১৩ অনুমিত জনসংখ্যা প্রায় ৯,৯৬,৫৪৪ টুসন অ্যারিজোনার দ্বিতীয় এবং আমেরিকার ৩৩তম জনবহুল শহর।
রাণী পোখারী
রাণী পোখারীকে (रानी पोखरी) বলা হয় রাণীর পুকুর, যা নেপালী ভাষায় নূ পুখূ (Nepal Bhasa| न्हू पुखू) নামে পরিচিত ৷ এর অর্থ নতুন পুকুর, যা কাঠমন্ডুর কেন্দ্রস্থলে অবস্থিত এক কৃত্রিম পুকুর ৷ বর্গাকৃতির এই পুকুরটি সপ্তদশ শতাব্দিতে শহরে সীমানায় পূর্বপাশে প্রতিষ্ঠিত হয়েছিলো ৷ এটি প্রাক্তন ফটকের সামান্য বাইরে অবস্থিত ৷ এই পুকুরটি কাঠমন্ডুর অন্যতম একটি বিখ্যাত স্মৃতিচিহ্ন এবং ধর্মীয় ও নান্দনিকতার তাৎপর্য বহন করে ৷ এটির আকৃতি দৈঘ্য ও প্রস্থে ১৪০ ও ১৮০ মিটার ৷
নির্মাণ
রাজা প্রতাপ মাল্লা ১৭৬০ খ্রিষ্টাব্দে রাণী পোখারী নির্মাণ করেন ৷ তিনি মাল্লা শাসকবর্গের মধ্যে অন্যতম প্রসিদ্ধ রাজা ছিলেন ৷ জানা যায় রাজার পুত্র হাতির পায়ে পদদলিত হয়ে মারা গেলে রাণী পুত্রশোকে পাগলপ্রায় হয়ে যান ৷ রাজা প্রতাপ রাণীর দুঃখের সান্তনায় এই পুকুরটি নির্মাণ করেন ৷ তিনি নেপাল ও ভারতে বিভিন্ন তীর্থস্থান ও নদী থেকে জল সংগ্রহ করেন ৷ এইসকল স্থানের মধ্যে গোষাইকুন্ডু, মুক্তিনাথ,  বদ্রীনাথ ও কেদারনাথ অন্যতম ৷
পুকুরের কেন্দ্রে একটি মন্দির অবস্থিত ৷ মন্দিরটি মাতৃকেশর মহাদেবের (হিন্দু দেবতা শিবএর আরেক রূপ) নামে ঊৎসর্গ করা হয় ৷  পুকুরটির দক্ষিণ প্রান্তে এক বিশাল হাতির ভাষ্কর্য অবস্থিত ৷ ভাষ্কর্যটিতে হাতির পিঠে রাজা প্রতাপ ও তার দুই পুত্র চক্রভর্তেন্দ্র মাল্লা ও মহিপতেন্দ্র মাল্লা বিরাজমান ৷ পুকুরের নিচে নালীর মাধ্যমে পুকুরটিতে সার্বক্ষণিক জলের ব্যবস্থা রাখা হয় ৷
পুকুরের চারটি কোণে চারটি মন্দির অবস্থিত ৷ উত্তরপূর্ব ও উত্তরপশ্চিম পাশে ভৈরবের মন্দির, দক্ষিণপূর্ব পাশে মহালক্ষ্মীর মন্দির ও দক্ষিণপশ্চিম পাশে গণেশের মন্দির অবস্থিত ৷ মন্দিরটির পূর্বপাশে কিছু অংশে ত্রি চন্দ্র কলেজ ও পুলিশ স্টেশন গড়ে উঠেছে যা স্থানটির সৌন্দর্যকে বাধাগ্রস্থ করছে ৷
রাণী পোখারির চারদিকে লোহার বার দিয়ে তৈরী বেড়ায় ঘেরা থাকে এবং তিহার উৎসবের পঞ্চম ও শেষ দিন ভাই ফোটার সময় খোলা হয় ৷ প্রত্যেক বছর বিশ্বের সবচেয়ে বড় চাহাত উৎসবও রাণী পোখারিতে অনুষ্ঠিত হয় ৷ মহিলারা রাণীকে উৎসর্গ করে ঠান্ডা জলে প্রবেশ করে ও সূর্যের নিকট প্রার্থনা করেন ৷
পশ্চিমা তথ্য
মাল্লা রাজত্বের সময়কালে ১৭২১ খ্রিষ্টাব্দে ইটালিয়ান খ্রিষ্টান ধর্মযাজক ইপোলিটো দিসাইদারি কাঠমন্ডু ভ্রমণ করেন ৷ তিনি রাণী পোখারী সম্পর্কে অনেক গুরুত্বপূর্ণ তথ্য দেন ৷ তিব্বত থেকে ভারতে ভ্রমণের সময়  তিনি  শহরের মূল ফটকের পাশে পানিপূর্ণ এক বিরাট পুকুর দেখতে পান যা তিনি তার ভ্রমণবইতে লিপিবদ্ধ করেছেন ৷
ব্রিটিশ উইলিয়াম ক্রিকপ্যাট্রিক ১৭৯৩ সালে কাঠমন্ডু ভ্রমণ করেন ৷ তিনি তার গ্রন্থে লিখেছেন যে শহরের উত্তরপূর্ব পাশে এক চতূর্ভুজাকৃতির জলাধার রয়েছে ৷ তিনি রাণী পোখারীর চারপাশের মন্দিরগুলোর আকার ও সুস্পষ্ট বিবরণ দেন ৷
অবকাঠামো
রাণী পোখারীর ভবনগুলো ঐতিহাসিক তাৎপর্য্য বহন করে ৷ ভবনগুলোর গঠনশৈলী সুন্দর ৷ পুকুরের পূর্বপাশে ঘণ্টাঘর অবস্থিত ৷ আসল ঘণ্টাঘরটির বৃহৎ কাঠামো ছিলো যেটা ১৮৩৪ সালের ভূমিকম্পে ধ্বংস হয়ে যায় ৷ বর্তমান ঘণ্টাঘরটি ওই ভূমিকম্পের পর নির্মাণ করা হয়েছে ৷ এটি ১৮১৮ সালে প্রতিষ্ঠিত দেশের প্রথম কলেজ ত্রি চন্দ্র কলেজ এর প্রাঙ্গণে প্রতিষ্ঠিত ৷
রাণী পোখারীর পশ্চিম পাশে অপর একটি ঐতিহাসিক ভবন রয়েছে ৷ ভবনটি দরবার উচ্চবিদ্যালয়  যা ১৮৫৪ সালে প্রতিষ্ঠিত ৷ এই বিদ্যালয়টি প্রথম নেপালে আধুনিক শিক্ষার প্রচলন করে ৷ শুরুতে স্কুলটি শাসক পর্যায়ের ব্যক্তিদের সন্তানকে শিক্ষাদান করত ৷১৯০২ সালে বিদ্যালয়টি সকলের জন্য শিক্ষাদান শুরু করল ৷
আইসিসি বিশ্ব একাদশ একদিনের আন্তর্জাতিকের ক্রিকেটারদের তালিকা
300 px|thumb| [[ওয়েস্ট ইন্ডিজ ক্রিকেট দল|ওয়েস্ট ইন্ডিয়ান ক্রিকেটার ক্রিস গেইল বিশ্ব একাদশের পোশাক পরিহিত অবস্থায় আইসিসি সুপার সিরিজের একদিনের আন্তর্জাতিকে অংশগ্রহণ করেন।]]
আইসিসি বিশ্ব একদিনের আন্তর্জাতিক একাদশ আন্তর্জাতিক ক্রিকেট কাউন্সিল (আইসিসি) কর্তৃপক্ষের পরিচালনায় গঠিত পছন্দসই একটি দল। এতে আন্তর্জাতিক ক্রিকেট অঙ্গণে বর্তমানে অংশগ্রহণকারী একদিনের আন্তর্জাতিকের সর্বাপেক্ষা প্রতিভাবান ক্রিকেটারদেরকে প্রতিনিধিত্ব করার সুযোগ দেয়া হয়। একদিনের আন্তর্জাতিক ক্রিকেট খেলা আইসিসি কর্তৃক পূর্ব নির্ধারিত ও দু’টি দলের অংশগ্রহণে ওডিআই মর্যাদাপ্রাপ্ত। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে। আইসিসি বিশ্ব একাদশ এ পর্যন্ত চারটি খেলায় অংশগ্রহণ করেছে। সুনামিতে আক্রান্তদের সহায়তায় তহবিল গঠনকল্পে ২০০৫ সালে সুনামিতে আক্রান্তদের সহায়তায় বিশ্ব ক্রিকেট প্রতিযোগিতায় অংশগ্রহণ করে। দলটি এশিয়া মহাদেশের বাইরের দেশসমূহের সেরা খেলোয়াড়দের নিয়ে গঠিত হয়েছিল। এছাড়াও অস্ট্রেলিয়ার বাইরে বিশ্বের সেরা খেলোয়াড়দের নিয়ে গঠিত বিশ্ব একাদশ দল ২০০৫ সালের আইসিসি সুপার সিরিজে অংশগ্রহণ করে। প্রথম ক্যাপ পরিধানকারী খেলোয়াড় তালিকায় ক্রমানুযায়ী স্থান পেয়েছেন। প্রত্যেক খেলোয়াড়ই স্ব-স্ব জাতীয় দলের প্রতিনিধিত্ব করলেও কেবলমাত্র আইসিসি বিশ্ব একাদশের হয়ে খেলাগুলোই রেকর্ড আকারে উল্লেখ করা হয়েছে।
সুনামিতে আক্রান্তদের সহায়তায় বিশ্ব ক্রিকেট
২৬ ডিসেম্বর, ২০০৪ তারিখে ভারত মহাসাগরে সংঘটিত সুনামি’র ফলে প্রাকৃতিক দূর্যোগে আক্রান্ত মানবদের উদ্ধারকার্যের ত্রাণসহায়তায় আইসিসি সুনামিতে আক্রান্তদের সহায়তায় বিশ্ব ক্রিকেট শিরোনামে দুই খেলার একটি প্রতিযোগিতার আয়োজন করে। কিন্তু, আন্তর্জাতিক ক্রীড়াঙ্গণে ব্যস্ত সময়সূচী থাকায় ও কলকাতায় এপ্রিলের প্রচণ্ড গরমে খেলোয়াড়দের শারীরিক সমস্যা হতে পারে - এ আশঙ্কায় একটি খেলা বাদ দেয়া হয়।
১০ জানুয়ারি, ২০০৫ তারিখে মেলবোর্ন ক্রিকেট গ্রাউন্ডে অনুষ্ঠিত খেলায় বিশ্ব একাদশ ও এশীয় একাদশ একে-অপরের প্রতিদ্বন্দ্ব্বিতায় অবতীর্ণ হয়। খেলায় বিশ্ব একাদশ ১১২ রানের ব্যবধানে জয়লাভ করে। দলের অধিনায়কত্ব করেন অস্ট্রেলিয়ার সাবেক ব্যাটসম্যান ও অধিনায়ক রিকি পন্টিং। প্রথমে ব্যাট করতে নেমে তার ১১৫ রানের সুবাদে দল ৩৩৪/৮ করে। ক্রিস কেয়ার্নস এবং ব্রায়ান লারা - উভয়েই অর্ধ-শতক করেন। জবাবে এশীয় একাদশ ২৩২ রান করতে সমর্থ হয়। খেলার প্রতিটি রানের জন্য সুনামিতে আক্রান্তদের সহায়তায় $১,০০০ মার্কিন ডলার দান করা হয়। ৭০,০০০-এর অধিক দর্শক মাঠে উপস্থিত ছিলেন। এছাড়াও, ১২২টি দেশে টেলিভিশনের মাধ্যমে সরাসরি সম্প্রচার করা হয়। ১৪ মিলিয়ন অস্ট্রেলীয় ডলারেরও অধিক অর্থ সংগৃহীত হয়। তহবিল বৃদ্ধির লক্ষ্যে দ্বিতীয় খেলাটি অণুপযুক্ত আবহাওয়ার জন্যে বাতিল করা হয়।
পুঞ্চ নদী
পুঞ্চ নদী (এছাড়াও পুঞ্চ নদী, পুঞ্চ তোহী, পুঞ্চের তোহি নামে পরিচিত ) ঝিলাম নদীর একটি উপনদী যেটি জম্মু ও কাশ্মীর, ভারত এবং আজাদ জম্মু ও কাশ্মীর, পাকিস্তানের মধ্য দিয়ে প্রবাহিত হয়েছে।
পথ
নীলকান্ত গলি এবং জামিয়ান গলি অঞ্চলে পীর পাঞ্জাল রেঞ্জের দক্ষিণমুখী পাদদেশ থেকে নদীটি উৎপন্ন হয়েছে। এ অঞ্চলে একে 'সিরান' (সুরান) বলা হয়। এটা প্রথমে দক্ষিণে ও তারপর পুঞ্চ শহর পৌঁছনো পর্যন্ত পশ্চিমে প্রবাহিত হয়, যার পরে এটি দক্ষিণ-পশ্চিম বেঁকে যায়, পরিশেষে মংলা জলাধারের কাছাকাছি ছোমুখে পড়েছে। পুঞ্চ, সেহরা, তত্ত পানি, কোতলি এবং মিরপুর শহরগুলো এই নদীর তীরে অবস্থিত।
উপনদী
ফ্রেডেরিক ড্রু ১৮৭৫ সালে পুঞ্চ নদী সম্পর্কে লিখেছিলেন:
এটি পর্বতমালার বিস্তীর্ণ অঞ্চলকে প্রবাহিত করে, উঁচু পাঁজল রেঞ্জে উঠে আসা প্রচুর স্রোত সংগ্রহ করে; প্রকৃতপক্ষে এটি উত্তর বা উত্তর-পশ্চিমাঞ্চলের যে অংশ থেকে প্রবাহিত হয় তাদের সমস্তকে একত্রিত করে। এটি মধ্যবর্তী উচ্চতার পাহাড় দ্বারা দখল করা যথেষ্ট অঞ্চল এবং নিচের, বাইরের পাহাড়গুলোর যেকোনও ছোট স্থানও প্লাবিত করে। নদীর প্রধান উপনদীগুলো হল:
বেতার নালা, যা আজাদ কাশ্মীরের হাভেলি জেলা থেকে উদ্ভূত এবং পুঞ্চ শহরের কাছে পুঞ্চ নদীতে যোগ দিতে দক্ষিণ-পশ্চিমে প্রবাহিত হয়, কখনও কখনও তাকে 'পুঞ্চ নদী' বলা হয়। পুঞ্চ নদীর উজানের অংশটিকে তখন সুরান নদী বলা হয়।
পরিবেশ
শোপিয়ানদের মোঘল রোড পুঞ্চ নদীর উৎপত্তিস্থলের চারদিকে এবং এটি নদীর তীরে চলে।
ভারতের পুঞ্চ জেলার বাফলিয়াজের নিকটে নির্মাণাধীন পারনাই জলবিদ্যুৎ প্রকল্পটি ৩৭.৫ মেগা ওয়াট বিদ্যুৎ উৎপাদনের পাশাপাশি জেলার বিস্তীর্ণ কৃষিজমি সেচ দেবে বলে আশা করা হচ্ছে। প্রকল্পটি ২০১৭-১৮ সালে সমাপ্তির জন্য নির্ধারণ করা হয়েছিল তবে বিলম্ব হয়েছে।
১০০ মেগাওয়াট গুলপুর জলবিদ্যুৎ প্রকল্পটি আজাদ জম্মু ও কাশ্মীরের এই নদীর তীরে অবস্থিত।
বিবর্তনীয় মনোবিজ্ঞান
মনোবিজ্ঞান জীববিজ্ঞানের একটি শাখা। এটি মূলত মস্তিষ্কের গঠন, এর তথ্য প্রক্রিয়াজাতকরণ প্রক্রিয়া এবং এসব প্রক্রিয়া থেকে আচরণের উদ্ভব নিয়ে কাজ করে। এটা যেহেতু জীববিজ্ঞানের একটি শাখায় সেহেতু জীববিজ্ঞানের তত্ত্বগুলোই এখানে কাজ করে। ঠিক তেমনি বিবর্তনীয় জীববিজ্ঞানের তত্ত্ব এবং উপাত্তের সাহায্য যদি মনোবিজ্ঞানকে ব্যাখ্যা করা হয় তবেই তাকে বিবর্তনীয় মনোবিজ্ঞান (ইংরেজি ভাষায়: Evolutionary psychology) বলা যায়। আরও নির্দিষ্ট করে বললে, বিবর্তনীয় মনোবিজ্ঞানে মানব মনের গঠন ও কার্যক্রিয়া নিয়ে গবেষণার জন্য বিবর্তনীয় জীববিজ্ঞানের তত্ত্ব-উপাত্ত প্রয়োগ করা হয়। তার মানে এটা মনোবিজ্ঞানের কোন শাখা নয় বরং একটি অ্যাপ্রোচ। দৃষ্টিশক্তি, সামাজিক আচরণ ইত্যাদি মনোবিজ্ঞানের পৃথক শাখা; কারণ তারা নির্দিষ্ট কোন দিক নিয়ে কাজ করে। কিন্তু বিবর্তনীয় মনোবিজ্ঞান কোন নির্দিষ্ট বিষয় নিয়ে গবেষণা না করে বরং, মনোবিজ্ঞানের সবকিছু ব্যাখ্যা করার জন্যই বিবর্তনীয় জীববিজ্ঞানের আশ্রয় নেয়। এজন্যই এটা মনোবৈজ্ঞানিক গবেষণার একটি বিশেষ পদ্ধতি।
আরেকটু নৈর্বক্তিক সংজ্ঞা এরকম হতে পারে: বিবর্তনীয় জীববিজ্ঞান এবং জ্ঞানীয় (cognitive) মনোবিজ্ঞান- এই দুটি বিজ্ঞানের সমন্বয়ই বিবর্তনীয় মনোবিজ্ঞান। জ্ঞানীয় মনোবিজ্ঞান দুটি মৌলিক ধারণার উপর ভিত্তি করে কাজ করে: (১) মানুষের আচরণ মনের কিছু প্রক্রিয়ার ফসল (২) মন একটি তথ্য প্রক্রিয়াজাতকরণ যন্ত্র বা পদ্ধতি। একসময় মন বলতে আমরা ব্যাখ্যাতীত কোন কিছুকে বুঝতাম। কিন্তু যখনই মনকে সম্পূর্ণ প্রাকৃতিক একটি পদ্ধতি হিসেবে আখ্যায়িত করা হল এবং মানুষের সব আচরণের নিয়ন্ত্রক হিসেবে এই মনকে মেনে নেয়া হল তখনই জ্ঞানীয় মনোবিজ্ঞানের যাত্রা শুরু হল। ১৯৬০-এর দশককেই এই যাত্রার সূচনা হিসেবে চিহ্নিত করা যায়। কারণ এই সময়ই অধিকাংশ বিজ্ঞানীর কাছে আচরণবাদ (Behaviourism) প্রত্যাখ্যাত হয় এবং বিজ্ঞানীরা আবার মন নিয়ে কথা বলার যোগ্যতা অর্জন করেন। বর্তমানে মন সম্পর্কে বিজ্ঞানীদের যে ধারণা তাকে পূর্বতন লৌকিক মনোবিজ্ঞানের ধারণার সাথে তুলনা করা যায়। কিন্তু পার্থক্য হচ্ছে, বর্তমানে মনকে কেবলই এক গণনাযন্ত্র হিসেবে মেনে নেয়া হয়েছে। কম্পিউটার এবং কৃত্রিম বুদ্ধিমত্তার উত্তরণই মূলত জ্ঞানীয় মনোবিজ্ঞানের পথ সুগম করেছে। আর এতেও সন্দেহের কোন অবকাশ নেই যে, জ্ঞানী মনোবিজ্ঞান এতোটা বিকশিত না হলে বিবর্তনীয় মনোবিজ্ঞানের উত্তরণ সম্ভব ছিল না।
বিবর্তনীয় মনোবিজ্ঞান মুলতঃ বিজ্ঞানের দুটো চিরায়ত শাখাকে একীভুত করেছে; একটি হচ্ছে বিবর্তনীয় জীববিজ্ঞান (evolutionary biology) এবং অন্যটি বৌদ্ধিক মনোবিজ্ঞান (Cognitive Psychology) । বৌদ্ধিক মনোবিজ্ঞান থেকে আমরা জানতে পারি যে, আমাদের মানসপট নির্মাণে দীর্ঘদিনের এক জটিল পরিকল্পনার ছাপ আছে। আবার বিবর্তনীয় জীববিজ্ঞান বলে যে, জীবদেহের এই ‘জটিল পরিকল্পনা’ বলে যেটাকে মনে হয় সেটা আসলে ডারউইন বর্ণিত ‘প্রাকৃতিক নির্বাচন’-এর ফলাফল। বিবর্তনীয় পদ্ধতিতে গবেষণা করার সময়ও মানব মস্তিষ্ককে একটি তথ্য প্রক্রিয়াজাতকরণ যন্ত্র হিসেবে ধরে নেয়া হয়, আর মানব মন হচ্ছে তার প্রক্রিয়াজাত অভিব্যক্তি। এই বৈশিষ্ট্যটি জ্ঞানীয় মনোবিজ্ঞান থেকে এসেছে। আমাদের শিকারী-সংগ্রাহক পূর্বপুরুষদেরকে যেসব সমস্যার সম্মুখীন হতে হতো সেগুলো সমাধানের জন্যই মনের বিবর্তন ঘটেছে বলে মনে করা হয়। তাই উল্লেখিত বিবর্তন ব্যাখ্যার মাধ্যমেই আমাদের মনের উদ্ভব ও তথ্য প্রক্রিয়াজাতকরণ, মস্তিষ্কের সাথে তার সম্পর্ক ইত্যাদি ব্যাখ্যা করা সম্ভব। বিবর্তনীয় মনোবিজ্ঞান ঠিক এ কাজটিই করে।
শিকারী-সংগ্রাহক পরিস্থিতি
বিবর্তনীয় মনোবিজ্ঞান মনে করে প্রায় ৬ মিলিয়ন বছর আগে শিম্পাঞ্জী থেকে আলাদা হওয়ার পর সেখান থেকে শুরু করে আজ থেকে এক লক্ষ বছর আগ পর্যন্ত মানুষেরা মূলতঃ বনে জঙ্গলেই কাটিয়েছি। প্রায় এক লক্ষ বছর আগে মানুষ আফ্রিকা থেকে বেরিয়ে আসে। সে সময় থেকে শুরু করে আধুনিক সময়কাল বিবর্তনের পঞ্জিকায় হিসেব করলে খুবই ক্ষুদ্র একটা সময়। আর দশ হাজার বছর আগে কৃষি কাজের উদ্ভব কিংবা তারো পরে শিল্প বিপ্লব ইত্যাদি তো আরো তুচ্ছ। সঠিকভাবে বলতে গেলে, মানুষ শিকারী-সংগ্রাহক ছিল প্লাইস্টোসিন যুগের পুরো সময়টাতে: ২৫ লক্ষ বছর পূর্ব থেকে ১২,০০০ বছর পূর্ব পর্যন্ত। “হোমো” গণ এর উদ্ভবের সময়কালটাও ২৫ লক্ষ বছর পূর্বের দিকে। তার মানে মানুষের ২৫ লক্ষ বছরের বিবর্তনের ইতিহাসে ৯৯% সময়ই তারা ছিল শিকারী-সংগ্রাহক। অর্থাৎ, ইভল্যুশনারী স্কেলে মানুষেরা “মানব সভ্যতার” শতকরা নিরানব্বই ভাগ সময়টাই বনে জঙ্গলে আর ফলমূল শিকার করে কাটিয়েছে। কাজেই আমাদের মস্তিষ্কের মূল নিয়ামকগুলো হয়তো তৈরি হয়ে গিয়েছিলো তখনই, সে সময়কার বিশেষ কিছু সমস্যা মোকাবেলার জন্য - আজকের দিনের অত্যাধুনিক সমস্যাগুলোর জন্য নয়। এখনো অনেকেই মাকড়শা, তেলাপোকা কিংবা টিকটিকি দেখলে আঁতকে উঠে, কিন্তু বাস ট্রাক দেখে সেরকম ভয় পায় না। কিন্তু প্রতি বছর তেলাপোকার আক্রমণে যত মানুষ না মারা যায়, তার চেয়ে ঢের বেশি মানুষ মারা যায় ট্রাকের তলায় পড়ে। অথচ ট্রাককে ভয় না পেয়ে মানুষেরা ভয় পায় নিরীহ তেলাপোকাকে। এটা বিবর্তনের কারণেই ঘটে বলে মনে করা হয়। বনে –জঙ্গলে দীর্ঘদিন কাটানোর কারণে বিষধর কীটপতংগকে ভয় পাবার স্মৃতি আমরা নিজেদের অজান্তেই বহন করি। সে হিসেবে, বাস ট্রাকের ব্যাপারগুলো আমাদের জন্য অপেক্ষাকৃত নতুন, তাই এগুলোকে ভয় পাবার কোন স্মৃতি আমরা এখনো (আমাদের জিনে ?) তৈরি করতে পারিনি। সেজন্যই লিডা কসমিডস এবং জন টুবি আধুনিক মানুষকে সংজ্ঞায়িত করতে গিয়ে বলেন –
আমাদের আধুনিক করোটির ভিতরে বাস করে আদিম প্রস্তরযুগের মস্তিষ্ক (Our modern skull house a stone age of mind)।
তবে এই অনুসিদ্ধান্তটি নিয়ে বিতর্ক আছে। ডেভিড বুলার বিবর্তনীয় মনোবিজ্ঞানের অনুমানটির সাথে একমত পোষণ করেন না, । তবে বিবর্তনীয় মনোবিজ্ঞানীরা ডেভিড বুলারের সমালোচনাকে প্রত্যাখান করেছেন ।
যৌনতার পার্থক্য
মানব সভ্যতার শতকরা নিরানব্বই ভাগ সময়টাই বনে জঙ্গলে আর ফলমূল শিকার করে কাটিয়েছে বলে বিজ্ঞানীরা মনে করেন। এর মধ্যে পুরুষেরা ছিলো হান্টার বা শিকারী, আর মেয়েরা ফলমূল সংগ্রাহক। প্রয়োজনের তাগিদেই একটা সময় পুরুষদের একে অন্যের সাথে যুদ্ধে জড়িয়ে পড়তে হয়েছে; অন্য গোত্রের সাথে মারামারি হানাহানি করতে হয়েছে; নিজের সাম্রাজ্য বাড়াতে হয়েছে; অস্ত্র চালাতে হয়েছে। তাদেরকে কারিগরী বিষয়ে বেশি জড়িত হতে হয়েছে। আদিম সমাজে অস্ত্র চালনা করা, শিকারে পারদর্শী হওয়াকে বেঁচে থাকার অন্যতম নিয়ামক হিসেবে চিহ্নিত করা হত। যারা এগুলোতে পারদর্শী হয়ে উঠেছে তারাই অধিক হারে সন্তান সন্ততি এ পৃথিবীতে রেখে যেতে পেরেছে, যারা এগুলো পারেনি তারা বিলুপ্ত হয়ে গেছে। পৃথিবীতে মানব সভ্যতার ইতিহাস ঘাটলে পাওয়া যাবে পুরুষেরা শুধু আত্মরক্ষা করতেই যুদ্ধ করেনি, যুদ্ধ করেছে সাম্রাজ্য বাড়াতে, আর সম্পত্তি এবং নারীর দখল নিতে। আর অন্য দিকে, মেয়েরা সংসার দেখা, সন্তানের লালন পালন এবং গৃহস্থালীর পরিচর্যা মেয়েরা বেশি অংশগ্রহণ করায় তাদের বাচনিক এবং অন্যান্য যোগাযোগের ক্ষমতা ছেলেদের চেয়ে অনেক বেশি বিবর্ধিত হয়েছে। একটি ছেলের আর মেয়েদের মস্তিষ্ক বিশ্লেষণ করে গঠনগত যে বিভিন্ন পার্থক্য পাওয়া গেছে, তাতে বিবর্তনীয় অনুকল্পই সঠিক প্রমাণিত হয়। বিবর্তনীয় মনোবিজ্ঞান থেকে আরো ধারণা পাওয়া যায় যে, ছেলেরা গড়পরতা বিশেষ এবং নির্দিষ্ট কাজের ক্ষেত্রে (সাধারণতঃ) বেশি দক্ষ হয়, আর মেয়েরা সামগ্রিকভাবে বহুমাত্রিক কাজে (multitasking)।
নারীপুরুষের মস্তিষ্কের গঠনগত পার্থক্যের ছাপ আছে তাদের ভিন্ন ভিন্ন চাহিদায়। মিশিগান বিশ্ববিদ্যালয়ের অধ্যাপক ডেভিড বাস ছয়টি মহাদেশ এবং পাঁচটি দ্বীপপুঞ্জের ৩৭ টি ভিন্ন ভিন্ন সংস্কৃতিতে গড়ে ওঠা ১০০৪৭ জন লোকের উপর সমীক্ষা চালিয়ে সিদ্ধান্তে উপনীত হয়েছেন যে, সঙ্গী নির্বাচনের সময় ছেলেরা গড়পরতা দয়া, বুদ্ধিমত্তা আশা করে, কিন্তু পাশাপাশি প্রত্যাশা করে তারুন্য এবং সৌন্দর্য। অন্যদিকে মেয়েরাও গড়পরতা ছেলেদের কাছ থেকে দয়া, বুদ্ধিমত্তা আশা করে ঠিকই, পাশাপাশি সঙ্গীর কাছ থেকে আশা করে ধন সম্পদ আর সামাজিক মর্যাদা । এ ছাড়া নারী-পুরুষের যৌনতার কল্পনাতেও উল্লেখযোগ্য পার্থক্য পরিলক্ষিত হয়েছে ।
বিবর্তনীয় মনোবিজ্ঞানী
কয়েকজন বিখ্যাত বিবর্তনীয় মনোবিজ্ঞানী হচ্ছেন:
পার্টি অ্যান্ড প্লে
থাম্ব| [[মেথামফেটামিন হল পার্টি অ্যান্ড প্লে-র সাথে যুক্ত সবচেয়ে বেশি মাদক।]] পার্টি অ্যান্ড প্লে (পিএনপি), যাকে কেমসেক্স বা উয়ার্ড প্লে বলা হয়, যৌন কার্যকলাপের সুবিধার্থে বা উন্নত করার জন্য ওষুধ খাওয়া। সমাজতাত্ত্বিকভাবে, এটি বিনোদনমূলক মাদক ব্যবহারকারীদের একটি উপসংস্কৃতিকে বোঝায় যারা উপ-গ্রুপের মধ্যে মাদকের প্রভাবে উচ্চ-ঝুঁকিপূর্ণ যৌন ক্রিয়াকলাপে জড়িত। এতে একাধিক যৌন সঙ্গীর সাথে সেশনের সময় অরক্ষিত যৌনতা অন্তর্ভুক্ত থাকতে পারে যা কয়েকদিন ধরে চলতে পারে।
কিছু গবেষণায় দেখা গেছে যে এই ধরনের যৌন পার্টিতে অংশগ্রহণকারী ব্যক্তিদের প্রচুর পরিমাণে যৌন সঙ্গীর সাথে অরক্ষিত যৌন মিলনের মাধ্যমে এইচআইভি/এইডস সহ যৌনবাহিত রোগের সংক্রমণ হওয়ার সম্ভাবনা বেশি থাকে। এই কারণে, এটি "জনস্বাস্থ্য অগ্রাধিকার" হিসাবে বিবেচিত হয়।
বারিধারা
thumb|280px|বারিধারা লেক বারিধারা বাংলাদেশের ঢাকার একটি অভিজাত আবাসিক এলাকা। এটা গুলশান-বারিধারা লেক দিয়ে পূর্ব ও উত্তর-পূর্ব গুলশান-এ অবস্থিত। এই এলাকাটি কূটনীতিবিদদের জন্য বিশেষভাবে তৈরি এবং অনেক দেশের দূতাবাস এখানে অবস্থিত। এখানে মুলত তিনটি এলাকা আছে :- দক্ষিণ-পূর্ব পাশে কূটনীতিবিদ এলাকা, পূর্ব পাশে সাধারণ আবাসিক এলাকা, এবং কাছাকাছি উত্তর-পূর্ব পাশে একটি ডিওএইচএস এলাকা।
অর্থনীতি
ইউএস-বাংলা এয়ারলাইন্স-এর সদরদফতর বারিধারার কূটনৈতিক অঞ্চলে অবস্থিত।
শিক্ষা
ঢাকার জামিয়া মাদানিয়া বারিধারা, ঢাকা ও ঢাকা জাপানিজ স্কুল বারিধারায় অবস্থিত। এছাড়া আমেরিকান ইন্টারন্যাশনাল স্কুল বারিধারায় অবস্থিত।
ইজরায়েল–গাজা বিরোধ
ইসরায়েল-গাজা বিরোধ দ্বারা মূলত ইহুদি সংখ্যাগরিষ্ট দেশ ইসরাইল এবং মুসলিম সংখ্যাগরিষ্ট দেশ ফিলিস্তিনের মধ্যকার বিরোধকে বুঝায়। এটি মূলত শুরু হয় ১৯৪৮ সালে ১৪ই মে ডেভিড বেনগুরিয়ন কর্তৃক ইসরাইলের স্বাধীনতা ঘোষণা করার মধ্য দিয়ে।
মধ্যপ্রাচ্যে আধিপত্য বিস্তারকে কেন্দ্র করে তৎকালীন বিশ্ব পরাশক্তিধর দেশ ফ্রান্স,বৃটেন ও মার্কিন যুক্তরাষ্ট্র ইহুদি রাষ্ট্র প্রতিষ্ঠার প্রয়োজনীয়তা উপলব্দি করে। এতে আরববিশ্বের উপর তাদের নিয়ন্ত্রণ থাকবে। আসলে খ্রিস্টান জগতে ইসরাইলের প্রতিষ্ঠা না ঘটিয়ে মুসলিম জাহানে ইসরাইল নামক একটি রাষ্ট্র স্থাপন করার পেছনে ছিল একটি সুদূর প্রসারী চক্রান্ত। সেটি হল, মুসলিম জাহানের বুক চিরে একটি বৃহত্তর ইহুদী রাস্ট্র গঠনের চক্রান্ত। এই বৃহত্তর ইহুদী রাষ্ট্রের চিন্তা সর্ব প্রথম যার মাথায় এসেছিল তার নাম থিওডর হার্জ। তিনি এমন একটি ইসরাইল রাষ্ট্রের কল্পনা করেছিলেন যেটি বিস্তৃত হবে মিশরের নীল নদ থেকে ইরাকের ফোরাত নদী পর্যন্ত।
১৯৪৮ সালের ১৪ নভেম্বর ডেভিড বেনগুরিয়ন ইসরাইলের স্বাধীনতা ঘোষণা করেন। একই সাথে তিনি নিজেকে ইসরাইল নামক একটি রাষ্ট্রের প্রধানমন্ত্রী হিসেবে ঘোষণা করেন। অথচ ঐ দিন এই রাষ্ট্রটির কোন সীমানা ছিল না, ছিল না কোন পূর্ণাঙ্গ সরকার, ছিল না কোন ভূখণ্ড, ছিল না কোন সুনির্দিষ্ট জনগোষ্ঠী। অথচ ১৫ নবেম্বর তৎকালীন সোভিয়েট ইউনিয়নের পররাষ্ট্রমন্ত্রী আঁদ্রে গ্রোমিকোর উদ্যোগের ফলে আমেরিকা, ইংল্যান্ড এবং সোভিয়েট ইউনিয়ন সহ ৩৩ টি দেশ ইসরাইলের স্বাধীনতা ঘোষণাকে স্বীকৃতি দেয়। স্বীকৃতি পাওয়ার পর তারা শুরু করে তাদের অাসল খেলা। ১৫ মে ১৯৪৮ সালে ফিলিস্তিনিদের সাথে যুদ্ধ করে ইসরাইল পশ্চিম জেরুজসালেম দখল করে নেয়। অার এ যুদ্ধে তাদের কে সহায়তা করেছিল তা বলে না দিলেও চলবে।
১৯৫৬ সালে দ্বিতীয় আরব ইসরাইলী যুদ্ধ সংঘঠিত হয়। এই যুদ্ধে ইসরাইল মিসরের সিনাই এলাকা দখল করে। ১৯৬৬ সালে ৬ দিন ব্যাপী তৃতীয় আরব ইসরাইলী যুদ্ধ সংঘঠিত হয়। এই যুদ্ধে ইসরাইল মিসরের নিকট থেকে গাজা দখল,সিরিয়ার নিকট থেকে গোলান মালভূমি,জর্ডানের নিকট থেকে জর্ডান নদীর পশ্চিম তীর এবং পূর্ব জেরুজালেম এবং ওল্ড সিটি বা প্রাচীন নগরী দখল করে নেয়।
১৯৯৩ সালের জুলাইতে, এক সপ্তাহ ধরে ইজরায়েল লেবাননে অ্যাটাক চালায়, লেবাননের শিয়া হিজবুল্লাহ পার্টিকে দুর্বল করে দিতে যাতে লেবানন তাদের বিপক্ষে হুমকী হয়ে না দাড়াঁতে পারে। ১৯৯৬ সালের ইসরাইলে প্রেসিডেন্ট নির্বাচনে নেতানিয়াহু জিতেন, আর হামাস বোমা চালায় গাজায় তাদের ক্ষমতা প্রদর্শনের জন্য। একই বছর সেপ্টেম্বরে ফিলিস্তিনি দাঙ্গায় ৮০ জন মারা যায়।যার নেপথ্যে ছিল ইসরাইল। ১৯৯৯ এর জুলাইয়ে ইসরাইলে প্রেসিডেন্ট নির্বাচনে  বারাক জিতে যান। কিন্তু ২০০১ সালে নির্বাচনে জিতেন এরিয়েল শ্যারন। তিনি ২০০২ সালে পশ্চিম তীরে ব্যারিয়ার বানানো শুরু করলেন। এর প্রতিবাদে ফিলিস্তিনের গাজা থেকে সেখানে মরটার হামলা হতে লাগল। আর লেবানন থেকে হিজবুল্লার আক্রমণ অব্যাহত ছিল।
ফলে ২০০৪ সাল থেকে একদম পুরোদমে গাজায় প্রতিশোধ নিতে নামে ইজরায়েল। চলতে থাকে অপারেশন।নিহত হয় বহু বেসামরিক জনগণ,ধ্বংস হয়ে যায় গ্রামের পর গ্রাম।
এখানে বলে রাখা ভাল ফিলিস্তিনিদের নিধনের জন্য ইসরাইল ১৯৮৭ সালে হামাস প্রতিষ্ঠা করে যা সুন্নি মতাদর্শী সামরিক বাহিনী।
২০০৬ সালে ফিলিস্তিনে জিতে আসে হামাস, এসেই তারা ইসরাইলের সাথে শান্ক্তিতি বাতিল করে দেয়। এমনকি ইজরাইল এর প্রতি প্রচণ্ড ঘৃণা থেকে তারা সেকেন্ড ওয়ার্ল্ড ওয়ারের ইহুদী গণহত্যাকে জায়োনিস্টদের বানানো মিথ বলেও প্রচার করে বসে।
২০০৬ সালে শ্যারন স্ট্রোক করায় প্রধানমন্ত্রী হন এহুদ ওলমার্ট।ঔ ববছরের ১৪ মার্চ এক ফিলিস্তিনি জেলে অপারেশন চালায় ইজরায়েল। জুন মাসে ফিলিস্তিনের হামাস গাজা বর্ডার ক্রস করে ট্যাঙ্ক অ্যাটাক করে ইজরায়েলি সেনাকে ধরে নিয়ে আসে। লেবাননের সামরিক বাহিনী হিজবুল্লাও প্রায় একই কাজ করে, দুজন ইসরাইলী সেনা ধরে নিয়ে আসে। ফলে ইজরায়েল দ্বিতীয় লেবানন যুদ্ধ শুরু করে দেয়।
২০০৭ সালে গাজার নিয়ন্ত্রণ নিয়ে নেয় হামাস। সেপ্টম্বরে ইজরায়েলি এয়ারফোর্স সিরিয়ার নিউক্লিয়ার রিয়াক্টর ধ্বংস করে দেয়।
২০০৮ সালে হামাসকে শায়েস্তা করতে গাজায় অভিযান চালায় ইজরায়েল। ২০০৯ সালে নেতানিয়াহু ক্ষমতায় আসেন, এবং এখনো আছেন। ২০১১ সালে হামাস আর ইজরায়েলের চুক্তি হয়, যার ফলে সেই কিডন্যাপ করা ইজরায়েলি সেনার বিনিময়ে ইসরায়েল ১০২৭ ফিলিস্তিনি বন্দিকে ছেড়ে দেয়। ২০১২ সালের নভেম্বরে হামাস নেতা আহমেদ জাবারিকে হত্যার অজুহাতে ইসরায়েল আবার গাজায় হামলা শুরু করে দেয়।
এরপর ২০১৪ সালের ৮ জুলাই হামাসের রকেট হামলার উত্তরে ইসরায়েল গাজা এলাকায় বড় আকারের আক্রমণ শুরু করে। প্রায় দুইমাসের কাছাকাছি চলা এ যুদ্ধে প্রায় লক্ষাধিক বেসামরিক নারী ও শিশু নিহত হয়।এসময় পুরো পৃথিবীর বিভিন্ন দেশ ও নেতারা এর তীব্র নিন্দা করে।
সেউতায় কোভিড-১৯ এর বৈশ্বিক মহামারী
কোভিড-১৯ মহামারী ২০২০ সালের মার্চ মাসে স্প্যানিশ অঞ্চল সেউতাতে পৌঁছে বলে নিশ্চিত করা হয়।
মার্চ ২০২০
ইবেরীয় উপদ্বীপের একজন ব্যক্তি ১০ মার্চ করোনভাইরাস উপসর্গ নিয়ে সেউতাতে পৌঁছায় এবং পাঁচ দিনের জন্য পর্যবেক্ষণে থাকার জন্য তাকে হাসপাতালে নেওয়া হয়। ১৩ মার্চ তাকে পরীক্ষা করার পরে কোভিড-১৯ ইতিবাচক হিসেবে সনাক্ত করা হয়।
এপ্রিল ২০২০
৪ঠা এপ্রিলের মধ্যে, অঞ্চলটি কোভিড-১৯ এর ৮৩ টি মামলা নিশ্চিত করে, এর মধ্যে ৭৪ জন বাড়িতে ছিল (যার মধ্যে দুজন সুস্থ হয়ে উঠে), সাতজন হাসপাতালে ভর্তি হয় এবং দুজনের মৃত্যু হয়।
১৬ই এপ্রিল পর্যন্ত, শহরটি মোট ১০০ টি কোভিড-১৯ এর মামলা নিশ্চিত করে। যার মধ্যে ৪২ জন ভাইরাসটি কাটিয়ে উঠতে পারে এবং চারজন মারা যায়।
জেদ্দার যুদ্ধ (১৮১৩)
জেদ্দার যুদ্ধ (Cidde Muharebesi) ১৮১৩ সালে সৌদি আরবের জেদ্দায় সংঘটিত হয়। এটি উসমানীয়-সৌদি যুদ্ধের অংশ। যুদ্ধে মদিনা থেকে তুসুন পাশার নেতৃত্বে উসমানীয় সেনাদল এগিয়ে আসে। অন্যদিকে তার পিতা মুহাম্মদ আলি পাশা মিশর থেকে অগ্রসর হন। মিশরীয় সেনাদল দ্রুত শহর উদ্ধার করে এবং উসমানীয় নিয়োগকৃত শরিফকে কনস্টান্টিনোপলে বন্দী হিসেবে পাঠানো হয়। কয়েকদিন পর এই বাহিনী মক্কা দখল করে এবং সুলতান দ্বিতীয় মাহমুদ গালিব এফেন্দিকে হেজাজের শরিফ হিসেবে পুনরায় নিয়োগ দেন।
বাংলাদেশের রাষ্ট্রপতি নির্বাচন, ১৯৯১
১৯৯১ সালের ৮ ই অক্টোবর, ১৯৯১ সালের বাংলাদেশের রাষ্ট্রপতি নির্বাচন অনুষ্ঠিত হয়েছিল। সংসদীয় ব্যবস্থা পুনরুদ্ধারের পর এটিই প্রথম পরোক্ষ নির্বাচন ছিল।  আবদুর রহমান বিশ্বাসকে ক্ষমতাসীন দল মনোনীত করেছিল। নির্বাচনের জন্য প্রার্থী হওয়ার মতো অন্য কোনও প্রার্থী না থাকায় তিনি বিনা প্রতিদ্বন্দ্বিতায় নির্বাচনে জয়ী হয়েছিলেন । আবদুর রহমান বিশ্বাস রাষ্ট্রপতির কার্যালয়ের শপথ গ্রহণ করেন এবং ১৯৯১ সালের ১০ই অক্টোবর দায়িত্ব গ্রহণ করেন।
সমরেন্দ্র নাথ পাণ্ডে
সমরেন্দ্র নাথ পাণ্ডে (জন্ম: ২৬ অক্টোবর ১৯২৭―১৫ নভেম্বর ২০০১) একজন ভারতীয় বাঙ্গালী লেখক, ডাক্তার ও জ্যোতিষী। তিনি অন্য পরিচয়ে গোয়েন্দা কাহিনী লেখক শ্রীস্বপনকুমার, জ্যোতিষী শ্রীভৃগু, ডক্টর এস এন পাণ্ডে নামেও পরিচিত ছিলেন। লিখেছেন শ্রীস্বপনকুমার ছদ্মনামে শতাধিক গোয়েন্দা বই। সৃষ্টি করেছেন দীপক চ্যাটার্জি নামক জনপ্রিয় গোয়েন্দা চরিত্র। শেষ জীবনে অর্থ উপার্জনের জন্য জ্যোতিষী শ্রীভৃগু নামে জ্যোতিষ চর্চা করে জীবিকা উপার্জন করেছেন ও জ্যোতিষী শ্রীভৃগু ছদ্মনামে বেশ কয়েকটি বই লিখেছেন। সাথে ডাঃ সমরেন্দ্র নাথ পাণ্ডে বা ডাঃ এস এন পান্ডে নামে লিখেছেন ডাক্তারী শাস্ত্রের উপর বেশ কিছু বই।
শিক্ষাপ্রতিষ্ঠান
সাধারণ স্তর
প্রাতিষ্ঠানিক শিক্ষাদানের পাশাপাশি এসকল প্রতিষ্ঠানে বিভিন্ন প্রতিযোগিতামুলক পরীক্ষার প্রস্তুতি গ্রহণের জন্যও বিশেষ শিক্ষা প্রদান করা হয়।।
সমরেন্দ্র নাথ পাণ্ডে
প্রারম্ভিক জীবন
জানা যায় যে তারা ছিলেন কনৌজের ব্রাহ্মণ পরিবার। বসতবাটি ছিল বর্তমান বাংলাদেশের রাজশাহীতে ৷ তাঁদের পারিবারিক পেশা ছিল ওকালতি। ঠাকুরদা ও বাবা ছিলেন ব্যারিস্টার। ১৪ বছর বয়সে চলে আসেন কলকাতায়, পরে উত্তর ২৪ পরগণা জেলা র শ্যামনগরে। কয়েকবছর পর ভর্তি হন আর জি কর মেডিক্যাল কলেজে ডাক্তারি পড়তে। পারিবারিক আর্থিক অনটন চলায় ডাক্তারির দ্বিতীয় বর্ষে পাঠ কালে বই লেখা শুরু করেন।
লেখক শ্রীস্বপনকুমার
আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত প্রকাশ শুরু করে দেন দীপক চ্যাটার্জী র সিরিজ৷ লেখকের ছদ্মনাম হয় শ্রীস্বপনকুমার। এগুলি প্রকাশিত হত ছোট চটি বই আকারে প্রতিমাসে একটা করে, দাম ছিল চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। স্বপনকুমারের গোয়েন্দা কাহিনি প্রায় ১০০টির বেশি হবে বলে অনুমান করা হয়। ৪৭ থেকে ৬৬/৬৮ পাতার শ্রীস্বপনকুমারের বই ছিল প্রকাশকদের মতে 'হটকেক', তাই তারা এইগুলি প্রকাশ করে গেছেন। এক সময় টাকা রোজগারের জন্য মুম্বইও গিয়েছিলেন ছায়াছবির চিত্রনাট্য লিখতে। সেখানে বিশেষ সম্মান বা অর্থ না পেয়ে ফিরে আসেন। অনেকে তাঁর ‘শ্রীস্বপনকুমার’ সিরিজের লেখাকে মার্কিন লেখক রবার্ট লেসলি বেলামের সঙ্গে তুলনা করেন।
জ্যোতিষী শ্রীভৃগু
শ্রীস্বপনকুমার থেকে শ্রীভৃগু হয়ে ওঠার ঘটনাটাও বেশ অবাক করা। তখনও শুধুই রহস্যগল্পের লেখক শ্রীস্বপনকুমার। সমরেন্দ্রনাথ ছিলেন উদারমনা, আদর্শবান একজন মানুষ। কিন্তু তাঁর মধ্যে সম্মানবোধ, জেদ ছিল। অনেকটা সে কারণেই এক সময় তিনি জ্যোতিষচর্চা শুরু করেন। একবার প্রকাশকের কাছে গিয়েছেন পাওনা টাকা আনতে। প্রকাশক তাঁকে বসিয়ে রেখে অন্য আরেকজন লেখকের পাওনাগণ্ডার হিসেব নিকেশ করছেন। অধৈর্য হয়ে বলে ফেলেছিলেন, ‘‘আরে, আমিও তো লিখি! আমাকে বসিয়ে রেখেছেন কেন!’’ উত্তরে সেই প্রকাশক নাকি বলেছিলেন, ‘‘আরে গোয়েন্দা গল্প তো সবাই লিখতে পারে। উনি জ্যোতিষের বই লেখেন, অনেক টাকার ব্যবসা দেন। ওঁকে আগে ছাড়তেই হবে। সে দিন নাকি প্রকাশকের দপ্তরে বসে প্রতিজ্ঞা করেছিলেন, জ্যোতিষ শিখে এক দিন দেখিয়ে দেবেন। তা দিয়েও ছিলেন। রীতিমতো জ্যোতিষচর্চা শিখে তিনি শ্রীভৃগু নামে প্র্যাকটিস শুরু করেন। জ্যোতিষচর্চার ওপর প্রচুর বইও লেখেন। সেসব বই এখনও বাজারে বিক্রি হয়। এই পেশাতে তাঁর এত নাম হয় যে নামমাহাত্ম্যে এক সময় শ্রীভৃগুরও একাধিক নকল বেরিয়ে গিয়েছিল বাজারে। সবাই বিজ্ঞাপনে দাবি করত, তারাই ‘আদি এবং অকৃত্রিম’! ২০০১ সালের ১৫ নভেম্বর মৃত্যু হয় সমরেন্দ্রনাথ পান্ডের।
লুলু হোয়াইট
. লুলু হোয়াইট (লুলু হেন্ডলি, সিএ ১৮৬৮ - ২০ আগস্ট, ১৯৩১) স্টোরিভিলের সময়কালে লুইসিয়ানার নিউ অরলিন্সের একজন পতিতালয় ম্যাডাম, যৌনকারবারি এবং উদ্যোক্তা ছিলেন। একজন উদ্ভট ব্যক্তিত্ব, তিনি তার গহনা প্রেম, তার অনেক ব্যর্থ ব্যবসায়িক উদ্যোগ এবং তার অপরাধমূলক রেকর্ডের জন্য বিখ্যাত ছিলেন যা ১৮৮০ সাল পর্যন্ত নিউ অরলিন্সে প্রসারিত হয়েছিল।
আইসিসি সভাপতিদের তালিকা
আন্তর্জাতিক ক্রিকেট কাউন্সিলের ক্রীড়া পরিচালনা পরিষদের সভাপতিদের তালিকা নিম্নে প্রদান করা হলো। ২০১৪-১৫ মেয়াদে সভাপতির দায়িত্ব পালন করেছেন বাংলাদেশ ক্রিকেট বোর্ডের সাবেক সভাপতি আ হ ম মোস্তফা কামাল। তিনি ২৬ জুন, ২০১৪ তারিখে একাদশ আইসিসি সভাপতি হিসেবে নিউজিল্যান্ড ক্রিকেট বোর্ডের সাবেক সভাপতি অ্যালান আইজ্যাকের স্থলাভিষিক্ত হন। কিন্তু ক্ষমতার অপব্যবহার সংক্রান্ত বিষয়ে ১ এপ্রিল, ২০১৫ তারিখে সভাপতির পদ থেকে পদত্যাগ করেন তিনি৷ বর্তমান সভাপতি হিসেবে দায়িত্ব পালন করছেন পাকিস্তানের সাবেক জনপ্রিয় ব্যাটসম্যান জহির আব্বাস। তাকে ২৫ জুন, ২০১৫ তারিখে এ পদে মনোনয়ন দেয়া হয়।
দুর্গাদাস বন্দ্যোপাধ্যায়
দুর্গাদাস বন্দ্যোপাধ্যায় (৪ ডিসেম্বর, ১৮৯৩ - ২০ জুন, ১৯৪৩) একজন বিখ্যাত বাঙালি অভিনেতা । তিনি বর্তমান পশ্চিমবঙ্গের দক্ষিণ চব্বিশ পরগণা জেলার দক্ষিণ গড়িয়ার সন্নিহিত কালিকাপুর গ্রামের এক বর্ধিষ্ণু জমিদার বংশে জন্মগ্রহণ করেন ।
সংক্ষিপ্ত জীবনী
ব্যোমকেশ ইনস্টিটিউশনে কিছুদিন পড়ার পর ইন্ডিয়ান স্কুল অব আর্টসে ভরতি হন। তিনি আর্ট স্কুল থেকে কৃতিত্বের সঙ্গে পাস করেন। গিরিশচন্দ্র ঘোষের সংস্পর্শে তিনি অভিনয়কেই পেশা হিসাবে বেছে নেন । তিনি কলকাতার ম্যাডান থিয়েটারে নির্বাক চলচ্চিত্রের বর্ণনা লেখার কাজ গ্রহণ করেন । ১৯২১ থেকে ১৯৩২ সালের মধ্যে মোট ২২টি নির্বাক চলচ্চিত্রে এবং তারপর ১৬টি সবাক চলচ্চিত্রে অভিনয় করেন । দুর্গেশনন্দিনী চলচ্চিত্রে ওসমানের ভূমিকায় তিনি সবাইকে মুগ্ধ করেছিলেন । তিনি একজন দক্ষ নাট্যভিনেতা ছিলেন । তিনি অন্তত ৪৬টি নাটকে অভিনয় করেন । ১৯২৩ সালে স্টার থিয়েটারে কর্ণাজুন নাটকে বিকর্ণের ভূমিকায় কৃতিত্ব দেখান । ১৯২৫ সালে চিরকুমার সভা নাটকে তিনি রবীন্দ্রনাথ ঠাকুরের প্রশংসা পান ।
তার অভিনীত কর্ণার্জুন, খনা, শকুন্তলা নাটকগুলির রেকর্ড এখনও জনপ্রিয় । দুর্গাদাস বন্দ্যোপাধ্যায় মাত্র ৫০ বছর বয়েসে মারা যান ।
হাসান আজিজুল হক
জন্ম ও শিক্ষা
হাসান আজিজুল হক ১৯৩৯ খ্রিষ্টাব্দের ২ ফেব্রুয়ারি বর্তমান ভারতের পশ্চিমবঙ্গের বর্ধমান জেলার যবগ্রামে এক সম্ভ্রান্ত এবং একান্নবর্তী পরিবারে জন্মগ্রহণ করেন। স্কুল সার্টিফিকেট অনুসারে তাঁর জন্মতারিখ ২রা ফেব্রুয়ারি হলেও আত্মস্মৃতি 'ফিরে যাই ফিরে আসি'তে তিনি লিখেছেন তাঁর জন্ম হওয়া সম্ভব ৩ সেপ্টেম্বর ১৯৩৯। তাঁর পিতা মোহাম্মদ দোয়া বখশ্‌ এবং মাতা জোহরা খাতুন। জীবনের অধিকাংশ সময় তিনি রাজশাহীতে কাটিয়েছেন। তিনি ১৯৫৪ সালে যবগ্রাম মহারানী কাশীশ্বরী উচ্চ ইংরেজি বিদ্যালয় থেকে স্কুল ফাইনাল এগজামিনেশন এবং ১৯৫৬ সালে খুলনার শহরের অদূরে দৌলতপুরের ব্রজলাল কলেজ থেকে উচ্চ মাধ্যমিক পরীক্ষায় উত্তীর্ণ হন। প্রথম যৌবনেই ছাত্র রাজনীতিতে জড়িয়ে পড়েছিলেন তিনি। রাজনীতি করার কারণেই পাকিস্তানি সেনাবাহিনীর হাতে চরম নির্যাতন ভোগ করেন। ১৯৫৮ সালে রাজশাহী সরকারি কলেজে থেকে দর্শন-এ সম্মানসহ স্নাতক ডিগ্রি লাভ করেন। ১৯৬০ সালে তিনি রাজশাহী বিশ্ববিদ্যালয় থেকে স্নাতকোত্তর ডিগ্রি লাভ করেন। তিনি পিএইচডি অধ্যয়নের জন্য অস্ট্রেলিয়া গিয়েছিলেন, এবং মেলবোর্ন বিশ্ববিদ্যালয়ে কিছু দিন অধ্যয়ন করেছিলেন। কিন্তু বিদেশের পরিবেশ ভালো না-লাগায় অধ্যয়ন শেষ না-করেই দেশে প্রত্যাবর্তন করেন। তিনি রাজশাহী বিশ্ববিদ্যালয়ের দর্শন বিভাগের সাবেক ছাত্র এবং শিক্ষক ছিলেন।
কর্মজীবন
১৯৬০ থেকে ১৯৭৩ পর্যন্ত তিনি রাজশাহী সিটি কলেজ, সিরাজগঞ্জ কলেজ, খুলনা সরকারি মহিলা কলেজ এবং সরকারি ব্রজলাল কলেজে অধ্যাপনা করেছেন। ১৯৭৩ -এ তিনি রাজশাহী বিশ্ববিদ্যালয়ের দর্শন বিভাগে অধ্যাপক হিসেবে যোগ দেন। এ বিশ্ববিদ্যালয়ে ২০০৪ সাল পর্যন্ত একনাগাড়ে ৩১ বছর অধ্যাপনা করেন। ২০০৯-এ তিনি ঢাকা বিশ্ববিদ্যালয়ে বঙ্গবন্ধু চেয়ার পদের জন্য মনোনীত হন এবং দায়িত্ব পালন করেন। ২০১৪ এর আগস্ট এ তিনি বাংলাদেশ প্রগতি লেখক সংঘ এর সভাপতি নির্বাচিত হন। তার নিজস্ব বাসভবন ‘উজান’ রাজশাহী বিশ্ববিদ্যালয়ের পূর্ব দিকে ‘বিহাস’-এ।
সাহিত্য জীবন
রাজশাহী কলেজে পড়ার সময় কলেজের উদ্যমী তরুণ মিসবাহুল আজীমের সম্পাদনায় প্রকাশিত ভাঁজপত্র 'চারপাতা'য় হাসানের প্রথম লেখা ছাপা হয়, লেখাটির বিষয় ছিল রাজশাহীর আমের মাহাত্ম্য। তবে সিকান্দার আবু জাফর সম্পাদিত সমকাল পত্রিকায় পত্রিকায় ১৯৬০ সালে ‘শকুন’ শীর্ষক গল্প প্রকাশের মধ্য দিয়ে হাসান আজিজুল হক সাহিত্যাঙ্গনে তার প্রতি দৃষ্টি আকর্ষণ করেন। তবে কৈশোর জীবনেই তার সাহিত্যচর্চার হাতেখড়ি। তিনি যখন কাশীশ্বরী উচ্চ বিদ্যালয়ের অষ্টম শ্রেণীর ছাত্র তখন ঐ স্কুলে রাজা সৌমেন্দ্র চন্দ্র নন্দীর আগমন উপলক্ষ্যে একটি সম্বর্ধনাপত্র রচনার মধ্য দিয়ে তার লেখালেখি জীবনের শুরু। এছাড়া প্রবেশিকা পাশের পরপরই তিনি লেখেন ‘মাটি ও মানুষ’ শীর্ষক একটি উপন্যাস; যে রচনাটি অদ্যাবধি অপ্রকাশিত। ‘শকুন’ গল্পটি প্রকাশের আগেই ১৯৫৬ সালে নাসির উদ্দিন আহমেদ সম্পাদিত ‘মুকুল’ পত্রিকায় তার ‘মাটি ও পাহাড়’ শীর্ষক একটি গল্প প্রকাশিত হয়েছিল। এছাড়া বিএল কলেজবার্ষিকীতে তার ‘লাঠি’ শীর্ষক একটি ছোটগল্প এবং ‘সাগর পারের পাখিরা’ শীর্ষক একটি কবিতা প্রকাশের কথাও জানা যায়। এ সময় ‘পাষাণ বেদী’ নামে একটি গল্পও প্রকাশ পেয়েছিল অন্য একটি কলেজবার্ষিকীতে। সাহিত্যচর্চার প্রথম দিকে হাসান আজিজুল হক কবিতা রচনায়ও আগ্রহী হয়েছিলেন। ‘বিনতা রায় : আমি’, ‘নিরর্থক’, ‘গ্রামে এলাম’, ‘দিনাবসান’, ‘কথা থাক’, ‘রবীন্দ্রনাথ’ প্রভৃতি কবিতা তিনি ১৯৫৭ সালে রচনা করেছিলেন। তিনি ১৯৫৭ সালে ‘শামুক’ শীর্ষক একটি উপন্যাস রচনা করে ‘মানিক স্মৃতি উপন্যাস প্রতিযোগিতা’য় অংশগ্রহণ করেন। ‘শামুক’ উপন্যাসের আংশিক প্রকাশিত হয়েছিল রাজশাহী থেকে প্রকাশিত জিল্লুর রহমান সিদ্দিকী ও মুস্তাফা নূরউল ইসলাম সম্পাদিত পূর্বমেঘ ত্রৈমাসিক পত্রিকায়। ছয় যুগ পর ২০১৫ সালে এ উপন্যাসিকাটি ঢাকা থেকে প্রকাশিত হয়।
১৯৬০ সালে ‘পূর্বমেঘ’ পত্রিকায় ‘একজন চরিত্রহীনের স্বপক্ষে’ গল্পটি প্রকাশিত হওয়ার পরই তিনি একজন ব্যাতিক্রমী কথাশিল্পী হিসেবে পরিগণিত হতে থাকেন। অচিরেই বাংলাদেশের প্রতিনিধিত্বশীল সবগুলো পত্রিকায় তার ছোটগল্প প্রকাশিত হতে থাকে। ‘পূবালী’, ‘কালবেলা’, ‘গণসাহিত্য’, ‘ছোটগল্প’, ‘নাগরিক’, ‘পরিক্রম’, ‘কণ্ঠস্বর’, ‘পূর্বমেঘ’ প্রভৃতি পত্রিকায় তিনি নিয়মিত লিখেছেন। ১৯৬৩ সালে সুহৃদ নাজিম মাহমুদের সহযোগিতায় সন্দীপন গোষ্ঠী নামে একটি সাংস্কৃতিক সংগঠনের সাথে হাসান আজিজুল হক যুক্ত হন। হাসান আজিজুল হক এ সময় সুহৃদ নাজিম মাহমুদের সাথে যুগ্মভাবে সম্পাদনা করেন ‘সন্দীপন’ শীর্ষক একটি সাহিত্য পত্রিকা। ষাটের দশকের প্রথম দিকে নাজিম মাহমুদ, মুস্তাফিজুর রহমান, জহরলাল রায়, সাধন সরকার, খালেদ রশীদ প্রমুখ সংগ্রামী কয়েকজন তরুণের চেষ্টায় গঠিত হয়েছিল 'সন্দীপন গোষ্ঠী'।
কলোরাডো নদী
কলোরাডো নদী দক্ষিণ-পশ্চিম যুক্তরাষ্ট্র এবং উত্তর মেক্সিকোর অন্যতম প্রধান নদী (রিও গ্র্যান্ডের সাথে)। ১,৪৫০ মাইল দীর্ঘ (২,৩৩০ কিমি) নদীটি একটি বিস্তীর্ণ, শুষ্ক জলবিভাজিকাকে নিষ্কাশন করে, যা যুক্তরাষ্ট্রের সাতটি এবং মেক্সিকোর দুটি রাজ্যের অংশকে ঘিরে রেখেছে। কলোরাডো কেন্দ্রীয় রকি পর্বতমালায় শুরু হয়, নদীটি সাধারণত অ্যারিজোনা-নেভাডা সীমান্তে লেক মেড পৌঁছানোর আগে কলোরাডো মালভূমি এবং গ্র্যান্ড ক্যানিয়নের মধ্য দিয়ে দক্ষিণ-পশ্চিমে প্রবাহিত হয়, যেখানে এটি দক্ষিণের সীমানার দিকে অগ্রসর হয়। মেক্সিকোয় প্রবেশের পরে, কলোরাডো বেশিরভাগ শুষ্ক কলোরাডো রিভার ডেল্টার কাছে বাজা ক্যালিফোর্নিয়া এবং সোনোরার মধ্যে অবস্থিত ক্যালিফোর্নিয়ার উপসাগরের তীরে এসে পৌঁছোয়।
হাসান আজিজুল হক
সাহিত্য জীবন
প্রথম গল্পগ্রন্থ 'সমুদ্রের স্বপ্ন শীতের অরণ্য' এর প্রথম গল্প 'শকুন' এ সুদখোর মহাজন তথা গ্রামের সমাজের তলদেশ উন্মোচিত করেছিলেন তিনি। প্রায় অর্ধশতাব্দীর গল্পচর্চায় বিষয়, চরিত্র ও নির্মাণকুশলতায় হাসান আজিজুল হক অনেক উল্লেখযোগ্য গল্পের রচয়িতা। এসবের মধ্যে রয়েছে 'শকুন', 'তৃষ্ণা', 'উত্তরবসন্তে', 'বিমর্ষ রাত্রি, প্রথম প্রহর', 'পরবাসী', 'আমৃত্যু' 'আজীবন', 'জীবন ঘষে আগুন', 'খাঁচা', 'ভূষণের একদিন', 'ফেরা', 'মন তার শঙ্খিনী', 'মাটির তলার মাটি', 'শোণিত সেতু', 'ঘরগেরস্থি', 'সরল হিংসা', 'খনন', 'সমুখে শান্তির পারাবার', 'অচিন পাখি', 'মা-মেয়ের সংসার', 'বিধবাদের কথা' 'সারা দুপুর' ও 'কেউ আসেনি'।
কলোরাডো নদী
এর নাটকীয় গিরিখাত, সাদা জলের নদীপ্রপাত এবং মার্কিন যুক্তরাষ্ট্রের ১১ টি জাতীয় উদ্যানের জন্য পরিচিত, কলোরাডো নদী এবং এর উপনদীগুলি ৪ কোটি লোকের প্রাণীয় জলের এক গুরুত্বপূর্ণ উৎস। নদী ও এর উপনদীগুলি বাঁধ, জলাশয় এবং কৃত্রিম জল-প্রণালীর বিস্তৃত ব্যবস্থা দ্বারা নিয়ন্ত্রিত হয়, যা বেশিরভাগ বছরগুলিতে কৃষি সেচ এবং গার্হস্থ্য জল সরবরাহের জন্য এটির পুরো প্রবাহকে সরিয়ে  নেওয়া হয়।  এর বৃহত প্রবাহ এবং খাড়া নতিমাত্রা জলবিদ্যুৎ শক্তি উৎপাদনের জন্য ব্যবহৃত হয় এবং এর প্রধান বাঁধগুলি ইন্টারমাউন্ট ওয়েস্টের বেশিরভাগ অংশে পিকিং পাওয়ার চাহিদা নিয়ন্ত্রণ করে। নিবিড় জলের ব্যবহারের ফলে নদীর নিন্ম প্রবাহের ১০০ মাইল (১৬০ কিলোমিটার) শুকিয়ে গেছে, যার ফলে ১৯৬০-এর দশক থেকে নদীটি খুব কমই সমুদ্রের কাছে পৌঁছেছে।
হাসান আজিজুল হক
উপন্যাস রচনা
১৯৬০ সালে বৃত্তায়ন নামের একটি উপন্যাস লিখলেও তিনি নিজেই এটির বড় সমালোচক। এ রচনাকে তিনি নিজেই উপন্যাস হিসেবে অস্বীকার করে থাকেন। তবে আগুনপাখি নামে একটি উপন্যাস প্রকাশিত হয় ২০০৬ সালে। উপন্যাসটি প্রথম আলো বর্ষসেরা বইয়ের স্বীকৃতি লাভ করে। এ উপন্যাসের জন্য তিনি ২০০৮ সালে কলকাতা থেকে আনন্দ সাহিত্য পুরস্কার লাভ করেন। তার দ্বিতীয় উপন্যাস ‌‌'সাবিত্রী উপাখ্যান' ২০১৩ সালে প্রকাশিত হয়। 'শিউলি' নামে আরও একটি ছোট উপন্যাস তিনি লিখেছেন।
কলোরাডো নদী
যাযাবর শিকারি-সংগ্রহকারীদের ছোট ছোট দলগুলির সাথে শুরু করে স্থানীয় আমেরিকানরা কমপক্ষে ৮,০০০ বছর ধরে কলোরাডো নদীর অববাহিকায় বসতি স্থাপন করেছে। ২,০০০ থেকে এক হাজার বছর আগে, জলবিভাজিকাটি ছিল বৃহত কৃষি সভ্যতার আবাসভূমি — উত্তর-আমেরিকার বেশ কয়েকটি পরিশীলিত আদিবাসী উত্তর আমেরিকার সংস্কৃতি হিসাবে বিবেচিত — যা অবশেষে তীব্র খরা এবং অনুউর্বর জমি ব্যবহারের ফলে হ্রাস পেয়েছে। বর্তমানে এই অঞ্চলে বাস করা বেশিরভাগ আদিবাসী অন্যান্য দল থেকে আগত যারা প্রায় ১,০০০ বছর আগে সেখানে বসতি স্থাপন করেছিল। ইউরোপীয়রা ষোড়শ শতাব্দীতে প্রথম কলোরাডো অববাহিকায় প্রবেশ করেছিল, যখন স্পেনের অভিযাত্রীরা এই অঞ্চের মানচিত্র তৈরি করা এবং নিজেদের এলাকা হিসাবে দাবী করা শুরু করে, যা ১৮২১ সালে স্বাধীনতার পরে মেক্সিকোর একটি অংশ হয়ে যায়। ইউরোপীয় এবং স্থানীয় আমেরিকানদের মধ্যে প্রাথমিক যোগাযোগ সাধারণত নদীর তীরবর্তী অঞ্চলে পশম বাণিজ্য এবং বিক্ষিপ্ত ব্যবসায়িক মিথস্ক্রিয়ায় সীমাবদ্ধ ছিল। ১৮৪৬ সালে কলোরাডো নদীর অববাহিকার বেশিরভাগটি মার্কিন যুক্তরাষ্ট্রের অংশে পরিণত হওয়ার পরেও নদীর গতিপথটি বেশিরভাগই কাল্পনিক ও অনুমানের বিষয় ছিল। উনিশ শতকের মাঝামাঝি সময়ে বেশ কয়েকটি অভিযান কলোরাডোকে চিত্রায়িত করে - যার মধ্যে জন ওয়েসলি পাওলের নেতৃত্বে গ্র্যান্ড ক্যানিয়নের নদীপ্রপাতে (র‌্যাপিড) চালানো অভিযান ছিল  প্রথম।
হাসান আজিজুল হক
সাহিত্যকর্ম
হাসান আজিজুল হকের উল্লেখযোগ্য গ্রন্থগুলোর মধ্যে রয়েছে:
স্মৃতিকথা/আত্মজীবনীমূলক
২০১৪)
পুরস্কার
অন্যান্য পুরস্কার ও সম্মাননার মধ্যে রয়েছে:
পারিবারিক জীবন
গল্পকার হাসানের স্ত্রী শামসুন নাহার ( ১৯৫৮-২০১৩)। তারা তিন কন্যা ও এক পুত্র সন্তানের জনক-জননী।
শিবার জেলা
শিবার জেলা (জনসংখ্যা: ২৫,৫৩২) আফগানিস্তানে বামিয়ান প্রদেশের পশ্চিমে অবস্থিত একটি জেলা। এটি মূলত পর্বতীয় অঞ্চলে অবস্থান করছে। জেলাটি শিবার গিরিপথকে অতিক্রম করে বামিয়ান থেকে কাবুল পর্যন্ত সকল ঋতুতে প্রধান সড়কে ২,৬৩৭ মিটার উচ্চতায় প্রধান গ্রাম শিবার অবস্থিত।
হাসান আজিজুল হক
মৃত্যু
দীর্ঘদিন বিভিন্ন অসুস্থতায় ভোগার পর, ২০২১ সালের ১৫ নভেম্বর, হাসান আজিজুল হক তার রাজশাহীর বাসভবনে মৃত্যুবরণ করেন। তাকে রাজশাহী বিশ্ববিদ্যালয়ের কেন্দ্রীয় গ্রন্থাগারের সামনে সমাধিস্থ করা হয়।
শিবার জেলা
জেলাটি ঘান্দক গ্রামের নিকটবর্তী উত্তরের অংশ তাজিক গ্রামকে সংযুক্ত করেছে। এরমধ্যে রাস্তার পাশে টুপসি থেকে কোলো পর্যন্ত বেশ কিছু তাজিক গ্রাম লক্ষ্য করা যায়। তালিবানদের পতনের পর, এই গ্রামগুলিতে "ব্ল্যাক হ্যাট" নামে একদল হাজারা সেনাপতিদের নিকট থেকে হয়রানির শিকার হয়।
লাভেরিয়া
অভিনয়ে == সুপ্রিয় দত্ত আদির বাবা
টর অনিয়ন সেবার তালিকা
এটি উল্লেখযোগ্য অনিয়ন সেবার তালিকা যা টর গোপনীয়তা জালের(নেটওয়ার্ক) সাহায্যে ব্যবহার করা যায়। অব্যবহারযোগ্য সেবাগুলো চিহ্নিত।
স্পেনে চতুর্থ তরঙ্গের নারীবাদ
থাম্ব|320x320পিক্সেল| ২০১৯ সালের ৮ মার্চ স্পেনের মাদ্রিদে বিক্ষোভ। সাইনবোর্ড বলছে: "যাদের কণ্ঠ নেই তাদের জন্য আমরা চিৎকার করি"।
স্পেনে চতুর্থ-তরঙ্গ নারীবাদ হল ভার্চুয়াল স্পেসে ডিজিটাল অংশগ্রহণ, বিতর্কে উৎসাহিত করা এবং পরিবর্তন আনার জন্য যৌথ শক্তি ব্যবহার করা। এটি পুরুষতান্ত্রিক ব্যবস্থার বিরুদ্ধে লড়াই, নারীর প্রতি সহিংসতা ও বৈষম্য এবং বৈষম্যের মুখোমুখি অসমতার নিন্দা করা। এটি নারী ও পুরুষের মধ্যে বাস্তব ও কার্যকর সমতা তৈরির বিষয়েও ছিল। এর বেশ কয়েকটি প্রধান থিম রয়েছে, যেমন স্প্যানিশ প্রেক্ষাপটে প্রথম ও সবচেয়ে গুরুত্বপূর্ণ হচ্ছে নারীর প্রতি সহিংসতা। অন্যান্য থিমের মধ্যে পতিতাবৃত্তির অবসান, পর্নোগ্রাফির নিন্দা, আইনী সমর্থনে গর্ভপাত, নারীদের কণ্ঠস্বরকে জোরালো করা, মা ও বাবা উভয়ের বীমা করা পিতামাতার ছুটি, সারোগেসির বিরোধিতা (vientres de alquiler), এবং মজুরি ও অর্থনৈতিক সমতা অন্তর্ভুক্ত রয়েছে।
চতুর্থ তরঙ্গের স্প্যানিশ নারীবাদ ১৯৮০-এর দশকে রক্ষণশীলতার প্রতিক্রিয়া থেকে বেরিয়ে আসে এবং লাতিন আমেরিকা ও ইউরোপে নারীবাদীদের একটি বিস্তৃত সমস্যা তাদের লক্ষ্যে সফল হয়েছিল, নারীবাদ তখন মূলত রাষ্ট্রীয় নিয়ন্ত্রণে আসে। এই শক্তিগুলি ১৯৯০-এর দশকে একত্রিত হয়েছিল, কারণ লিপস্টিক নারীবাদ , ভোগবাদী নারীবাদ এবং আমেরিকান কুইয়ার তত্ত্ব প্রত্যাখ্যান করা হয়েছিল এবং ১৯৯৭ সালের  ১৭ ডিসেম্বর  গ্রানাডায় আনা ওরান্টেস হত্যার মতো ঘটনার জবাবে নারীরা লিঙ্গ ও যৌনতাবাদী সহিংসতার আশেপাশে দাবি করা শুরু করেছিল। এর ফলে নারীদের চিত্রায়ন  ও নারীর প্রতি সহিংসতা নিয়ে মিডিয়া আলোচনার জন্ম দেয়। বয়ফ্রেন্ড ও স্বামীদের দ্বারা নারীদের আঘাত করা সম্পর্কে রসিকতা টেলিভিশনে আর গ্রহণযোগ্য ছিল না। নারীদের বিরুদ্ধে এই সহিংসতা, নারী কর্মীদের সাথে ইন্টারনেট ব্যবহার করে মহিলাদেরকে কাজ করার জন্য একত্রিত করার ফলে স্পেনে চতুর্থ তরঙ্গের অগ্রসর হয়। ২০১৮ সাল স্পেনে চতুর্থ তরঙ্গের নারীবাদ বিভিন্ন কারণের ফলশ্রুতিতে শুরু হয়, নারীরা রাস্তায় নামার জন্য ব্যাপকভাবে সংঘবদ্ধ হয়েছিল। ২০১৯ সালে, চতুর্থ-তরঙ্গের গুরুত্বপূর্ণ বিষয়গুলি অনেক রাজনৈতিক কথোপকথন ও ২০১৯ স্প্যানিশ সাধারণ নির্বাচনের কেন্দ্রবিন্দুতে থাকবে।
বেশ কয়েকটি গুরুত্বপূর্ণ ঘটনা ছিল যা এই তরঙ্গকে উদ্দীপিত করতে সাহায্য করেছিল। এর মধ্যে ২০০৯ সালে মার্টা দেল কাস্তিলোর হত্যা, ২০১৪ সালে ত্রেন দে লা লিবার্তাদ, ২০১৫ সালে নারীদের বিরুদ্ধে সহিংসতা দূরীকরণের প্রথম আন্তর্জাতিক দিবস, ২০১৬ সালে ডায়ানা কোয়ার হত্যা, ২০১৮ সালে আন্তর্জাতিক নারী শ্রমিক দিবসের সাধারণ ধর্মঘট এবং ২০১৮ সালে লা মানদা ধর্ষণ মামলা রয়েছে। এই ঘটনাগুলির মধ্যে অনেকগুলি স্প্যানিশ নারীবাদীদের জন্য একটি প্রথম প্রতিনিধিত্ব করেছিল, মহিলারা স্পেনের বিচার বিভাগের প্রাতিষ্ঠানিক যৌনতার বিরুদ্ধে প্রতিবাদ ও নিন্দা জানাতে সংঘবদ্ধ হয়েছিল। পূর্ববর্তী তরঙ্গগুলি রাজনৈতিক ক্ষেত্রে প্রবেশের দিকে মনোনিবেশ করেছিল।
মাধ্যমিক বিদ্যালয়
মাধ্যমিক বিদ্যালয় বা উচ্চ বিদ্যালয় এমন শিক্ষাপ্রতিষ্ঠান যেখানে মাধ্যমিক স্তরের শিক্ষা প্রদান করা হয় এবং শিক্ষার্থীরা তাদের প্রাথমিক শিক্ষা সম্পন্ন করার পর এ স্তরে শিক্ষা গ্রহণে সুযোগ পায়। মাধ্যমিক স্তরের শিক্ষা শেষে একজন উত্তীর্ণ শিক্ষার্থী মহাবিদ্যালয়ে শিক্ষা গ্রহণের উপযুক্ত হয়। এটি প্রাইমারি ও কলেজের মাঝে সেতু বন্ধন হিসাবে কাজ করে। সাধারণত ১১ থেকে ১৮ বছর বয়সীরা এ স্তরের শিক্ষা প্রতিন্ঠানগুলোতে পড়াশোনা করে।
ডিসগাইজড টোস্ট
জেরেমি ওয়াং (জন্ম: ২৫ নভেম্বর ১৯৯১; যিনি ডিসগাইজড টোস্ট নামেও পরিচিত) হলেন একজন কানাডীয় স্ট্রিমার, ইউটিউবার, ইন্টারনেট ব্যক্তিত্ব এবং গেমার; যিনি প্রথমে তার হার্থস্টোন ইউটিউব ভিডিও এবং পরবর্তীতে টুইচে তার চ্যানেলের জন্য সুপরিচিত। তিনি কন্টেন্ট নির্মাতাদের একটি অনলাইন সামাজিক বিনোদন দল অফলাইনটিভির একজন সদস্য।
নাম
ওয়াং তার ব্যবহারকারী নামটি তিনি হার্থস্টোন কার্ড, এসআই: ৭ এজেন্ট হতে গ্রহণ করেছেন। গেমটিতে একটি কার্ডে লেখা থাকে "দিস গায়'স টোস্ট" (ইংরেজি: This guy's toast; অনুবাদ: এই ব্যক্তির টোস্ট)। কৌতুক অভিনেতা কনান ও'ব্রায়েন এটিকে "গেমিংয়ের ইতিহাসের শ্রেষ্ঠ নাম" বলে অভিহিত করেছেন।
বিতর্ক
২০১৭ সালের জুন মাসে, তিনি স্ট্রিম চলাকালীন এক প্রকার শোষণ দেখানোর ঘটনার প্রেক্ষিতে ৭২ ঘণ্টার জন্য হার্থস্টোন থেকে তাকে সাময়িকভাবে নিষিদ্ধ করা হয়েছিল।
২০১৯ সালের শেষের দিকে, তিনি ব্লিজার্ডের করা একটি প্রস্তাব ফিরিয়ে দিয়েছিলেন, উক্ত প্রস্তাবে তাকে স্যাভিয়রস অব আল্ডাম-এর একটি নতুন কার্ড প্রকাশ করতে অনুরোধ করা হয়েছিল। সেখানে তিনি হার্থস্টোনের উপর তার ব্যক্তিগত অনুভূতির পাশাপাশি সম্প্রদায়ের নেতিবাচক প্রতিক্রিয়া উল্লেখ করেছিলেন।
দেবী চৌধুরানী: ব্যান্ডিট কুইন অব বেঙ্গল
দেবী চৌধুরানী ২০২৪ সালে প্রেক্ষাগৃহে মুক্তি পাবে, এটি মূল বাংলা ভাষার সংস্করণ ব্যতীত আকারে মোট ৬ টি ভাষায় মুক্তি পাবে।
কলাকুশলী নির্বাচন
চলচ্চিত্রটি সব্যসাচী চক্রবর্তীর পুনরায় চলচ্চিত্রে অভিষেককে চিহ্নিত করে। সব্যসাচী চক্রবর্তী ২০২৩ সালের জানুয়ারি মাসে ২১তম ঢাকা আন্তর্জাতিক চলচ্চিত্র উৎসবে বিশেষ অতিথি হিসাবে যোগ দিয়েছিলেন, চলচ্চিত্র উৎসবে তিনি সংবাদমাধ্যমকে জানান যে "তিনি চলচ্চিত্র থেকে কিছু সময়কালের জন্য অবসর গ্রহণ করবেন"।   তবে দেবী চৌধুরানী: ব্যান্ডিট কুইন অব বেঙ্গল-এর পরিচালক শুভ্রজিৎ মিত্র ২০২৩ সালের মে মাসে সব্যসাচী চক্রবর্তীকে জমিদার হরবল্লভ চরিত্রে অভিনয়ের জন্য নির্বাচিত করেন। দেবী চৌধুরানীর চরিত্রে শ্রাবন্তী চট্টোপাধ্যায় অভিনয় করবেন, যেখানে প্রসেনজিৎ চট্টোপাধ্যায় চলচ্চিত্রের একটি গুরুত্বপূর্ণ চরিত্র ভবানী পাঠক হিসাবে থাকবেন। রঙ্গরাজের ভূমিকায় প্রথমে ইন্দ্রনীল সেনগুপ্তকে নির্বাচিত করা হয়েছিল, তবে শেষ পর্যন্ত অভিনেতা অর্জুন চক্রবর্তীকে রঙ্গরাজের ভূমিকায় অভিনয়ের জন্য অন্তর্ভুক্ত করা হয়।
মুক্তি
চলচ্চিত্রটি ২০২৪ সালে ৭টি ভাষায় প্রেক্ষাগৃহে মুক্তি পাবে।